Սոցիալական ցանց

Սոցիալական ցանց, համացանցային հարթակ, ծառայություն կամ կայք, որը նախատեսված է սոցիալական փոխհարաբերությունների կառուցման համար։

Կառուցվածք 
Սովորաբար, սոցիալական ցանցում օգտատերը կարող է նշել իր մասին որոշակի ինֆորմացիա (ծննդյան ամսաթիվը, դպրոցը, ԲՈՒՀ-ը, սիրելի զբաղմունքները, գրքերը, ֆիլմերը և այլն), որոնց միջոցով ցանցի այլ օգտատերերը կարող են գտնել իրեն։ Գոյություն ունեն բաց և փակ սոցիալական ցանցեր։ Սոցիալական ցանցի բնութագրիչ հատկությունների կարելի է նշել «ընկերների» և «խմբերի» համակարգերը։

Զարգացում 
Web 2.0 տեխնոլոգիայի զարգացմանը զուգընթաց սոցիալական ցանցերը դարձան բավականին հանրահայտ։ Օգտատերը, գրանցվելով սոցիալական ցանցում և այնտեղ ավելացնելով գոնե մեկ ծանոթի, ինքաբերաբար դառնում է ծանոթների հսկայական շղթայի մի մասը։ Այդ շղթան կապում է ցանցի բոլոր օգտատերերին միմյանց հետ։ այսպիսով, օգտատերը ցանցում ցանկացած այլ օգտատիրոջ հետ կապված է միջանկյած ծանոթներով։

Սոցիալական ցանցերը համացանցում իրենց հաղթական քայլերգը սկսել են 1995 թ․։ Հենց այդ ժամանակ է հիմնադրվել ամերիկյան Classmates.com կայքը (Օդնոկլասնիկի սոցցանցը համարվում է այդ կայքի ռուսական տարբերակը)։ Նախագիծը բավականին հաջող էր, և հետագա տարիների ընթացքում ստեղծվեցին մի շարք այլ նմանատիպ նախագծեր։

Սոցիալական ցանցերն էլ ավելի պահանջարկ ունեցան 2003-2004 թվականներին, երբ ստեղծվեցին LinkedIn, Ֆեյսբուք և MySpace սոցիալական ցանցերը։ Եվ եթե LinkedIn սոցիալական ցանցը ստեղծվել է գործնական հարաբերությունների սահմանման և աջակցման համար, ապա MySpace-ն ու Ֆեյսբուքը առաջին հերթին նախատեսված են սովորական օգտատերերի համար։

Ամենամեծ սոցցանցեր 
Աշխարհի տարբեր երկրներում այս կամ այն սոցցանցի տարածվածությունը տարբեր է։ Այսպես, MySpace, Ֆեյսբուք, Թվիթթեր և LinkedIn ցանցերը առավել տարածված են Հյուսիսային Ամերիկայում, Nexopia-ը՝ Կանադայում,, Bebo-ն՝ Մեծ Բրիտանիայում, Ֆեյսբուքն ու dol2day-ը՝ Գերմանիայում, Tagged-ը, XING-ն ու Skyrock-ը՝ Եվրոպական տարբեր երկրներում, Public Broadcasting Service-ը, Orkut-ը, Ֆեյսբուքն ու Hi5-ը՝ Հարավային և Կենտրոնական Ամերիկաներում (սոցիալական ցանցերի բրազիլացի օգտագերերի 55 %-ը նախընտրում է օգտվել Orkut սոցցանցից), Friendster-ը, Multiply-ը, Orkut-ը, Renren-ն ու Cyworld-ը՝ Ասիայում (Ֆիլիպիններում, Մալազիայում, Ինդոնեզիայում, Սինգապուրում)։ Հայաստանում ամենատարածված սոցցանցերն են Օդնոկլասնիկին, Ֆեյսբուքն ու ՎԿ-ը։

Օգտագործողների քանակով առաջատար են Ֆեյսբուքը (901 միլիոն ակտիվ օգտատերեր), Twitter-ը (623 մլն), ՎԿ-ը (177 մլն), Օդնոկլասնիկին (140 մլն), Habbo Hotel-ը (243 մլն), Friendster-ը (115 մլն), Tagged.com-ը (100 մլն), MySpace-ը (25,1 մլն).

 Անգլալեզու կայքեր

 Ֆեյսբուք 
 Թվիթթեր
 Ինստագրամ
 Badoo
 Flickr
 Last.fm
 LinkedIn
 MySpace
 XING
 Bebo
 ՅուԹուբ
 Match.com
 MyAnimeList
 Habbo Hotel
 Tagged.com
 Avaaz
 Մաստոդոն
Հայկական կայքեր
 Թութ
Ռուսալեզու կայքեր
 ՎԿ 
 Օդնոկլասնիկի 
 Гайдпарк
 В кругу друзей
 Привет.ру
 Мой Круг
 Футубра
 RuTube
Ուկրաինալեզու կայքեր
 exSlife
 vceti
 Українці
 Friendbuzz
Ճապոնական կայքեր
 mixi
 Ameba
 2channel
Բելառուսական կայքեր
 ВСети.by

Լատվիական կայքեր
 Draugiem.lv
 ONE.LV

Մոլդովական կայքեր
 Onspace.net
 People.md

Նշումներ

Ծանոթագրություններ 

Համացանց
Համացանցային շփում